ผงชูรส - วิกิพีเดีย

# ผงชูรส

### จากวิกิพีเดีย สารานุกรมเสรี

Monosodium Glutamate
ชื่อเคมี | Monosodium L-glutamate monohydrate
สูตรเคมี | C5H8NNaO4 • H2O
มวลโมเลกุล | 187.13 g/mol
จุดหลอมละลาย | °C
CAS number | 142-47-2
SMILES |

ผงชูรส มีชื่อทางวิทยาศาสตร์ว่า โมโนโซเดียม กลูตาเมต ซึ่งเป็นเกลือโซเดียมของกลูตาเมต ผงชูรสใช้เป็นวัตุถุปรุงแต่งรสอาหาร ในการเพิ่มรสชาติอูมามิในอาหารประเภทอาหารคาว ผงชูรสถูกจัดเป็นวัตถุเจือปนอาหารที่มีความปลอดภัยในระดับที่ไม่จำกัดปริมาณการบริโภคต่อวัน หรือ ADI not specified ซึ่งเป็นระดับที่มีความปลอดภัยสูงสุดในการประเมินความเสี่ยงวัตถุเจือปนอาหาร

## [แก้] ประวัติ

ดร. คิคุนาเอะ อิเคดะ

ในปี ค.ศ. 1908 (พ.ศ. 2451) ศาสตราจารย์ ดร. คิคุนาเอะ อิเคดะ แห่งมหาวิทยาลัยโตเกียวอิมพีเรียล ประเทศญี่ปุ่น ได้ค้นพบว่าผลึกสีน้ำตาลที่สกัดได้จากสาหร่ายทะเลที่ชื่อว่าคอมบุ (Japonica laminaria) นั้นคือ กรดกลูตามิก และเมื่อลองชิมพบว่ามีรสใกล้เคียงกับซุปสาหร่ายทะเล ซึ่งเป็นอาหารประจำวันของชาวญี่ปุ่นที่บริโภคกันมาหลายร้อยปี เขาได้ตั้งชื่อรสชาติของกรดกลูตามิกที่สกัดได้ว่า "อูมามิ" หลังจากนั้นได้จดสิทธิบัตรการผลิตกรดกลูตามิกในปริมาณมาก ๆ เป็นที่มาของอุตสาหกรรมผงชูรสในปัจจุบัน

ผงชูรสมีการขายในเชิงพานิชย์ครั้งแรก ภายใต้ชื่อการค้าเป็นภาษาญี่ปุ่นว่า อายิโนะโมะโต๊ะ (Ajinomoto หมายถึง แก่นแท้ของรสชาติ) ในประเทศญี่ปุ่น โดยใช้วิธีการย่อยแป้งสาลีด้วยกรดเพื่อให้ได้กรดอะมิโนแล้วจึงแยกกลูตาเมตออกมาภายหลัง ผงชูรสที่ผลิตในเชิงพาณิชย์ในสมัยใหม่ผลิตขึ้นโดยการหมักด้วยจุลินทรีย์ในกลุ่ม Corynebacterium ในประเทศไทยใช้แป้งมันสำปะหลังและกากน้ำตาลเป็นวัตถุดิบหลัก ตลาดผงชูรสโลกมีขนาด 1.5 ล้านต้น ในปี พ.ศ. 2544 และคาดว่ามีการเติบโตในอัตราปีละ 4% ในเชิงพานิชย์มีการใช้ผงชูรสเป็นวัตถุปรุงแต่งรสอาหาร ซึ่งเป็นหนึ่งในกลุ่มวัตถุเจือปนอาหาร ที่สำนักคณะกรรมการอาหารและยา อนุญาตให้ใช้ได้ในอาหารที่บริโภคโดยคนทั่วไป และพบได้ในอาหารว่างจำนวนมาก อาหารแช่แข็ง และอาหารปรุงสำเร็จ เช่น เครื่องปรุงรสสำหรับบะหมี่กึ่งสำเร็จรูป เป็นต้น ในภาษาจีน เรียกผงชูรสว่า เว่ยจิง

## [แก้] การผลิตผงชูรส

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] ความปลอดภัยของผงชูรส

เนื่องจากผงชูรสถูกจัดเป็นวัตถุเจือปนอาหารชนิดหนึ่ง จึงต้องมีการประเมินความปลอดภัยจากองค์กรวิชาการระหว่างประเทศ โดยในปี พ.ศ. 2530 คณะกรรมการผู้เชี่ยวชาญว่าด้วยวัตถุเจือปนอาหารขององค์การอาหารและเกษตร และ องค์การอนามัยโลก แห่งสหประชาชาติ ได้ทำรวบรวมงานวิจัยที่เกี่ยวข้องกับความปลอดภัยของผงชูรสมาศึกษา ทบทวน และประเมินความปลอดภัยว่า ผงชูรสเป็นวัตถุเจือปนอาหารที่มีความปลอดภัยสูง จึงไม่จำเป็นต้องจำกัดปริมาณบริโภคต่อวัน (ADI Not Specified)

## [แก้] ผงชูรสกับสังคม

แม้ว่าผงชูรสถูกจัดเป็นวัตถุเจือปนอาหารที่มีความปลอดภัยสูง แต่เนื่องจากผู้บริโภคส่วนใหญ่ไม่ทราบข้อมูลทางวิทยาศาตร์ที่ถูกต้อง และด้วยเหตุที่ผงชูรสผลิตในระดับอุตสาหกรรม จึงทำให้ถูกวิจารณ์ว่าเป็นสิ่งอันตราย ที่ควรหลีกเลี่ยงในการบริโภค ซึ่งในความจริงการบริโภคผงชูรสถึงแม้จะไม่มีการจำกัดปริมาณบริโภคต่อวัน แต่การบริโภคที่มากเกินความจำเป็นในปริมาณมากก็อาจส่งผลต่อสุขภาพได้เช่นกัน

| ผงชูรส เป็นบทความเกี่ยวกับ อาหาร เครื่องดื่ม และหัวข้อที่เกี่ยวข้องกับการบริโภคอื่น ๆ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ผงชูรส ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9C/%E0%B8%87/%E0%B8%8A/%E0%B8%9C%E0%B8%87%E0%B8%8A%E0%B8%B9%E0%B8%A3%E0%B8%AA.html".

หมวดหมู่: บทความที่เนื้อหาบางส่วนรอเพิ่มเติม | บทความเกี่ยวกับ อาหาร ที่ยังไม่สมบูรณ์ | วัตถุปรุงแต่งรสอาหาร | วัตถุเจือปนอาหาร

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Беларуская
- Български
- Česky
- Dansk
- Deutsch
- English
- Español
- Suomi
- עברית
- Bahasa Indonesia
- 日本語
- Nederlands
- Polski
- Português
- Русский
- Slovenčina
- Svenska
- 中文